Við gerum ráð fyrir 25 - 30 prósent aukningu á farþegum til landsins á fyrsta ársfjórðungi þessa árs . Þetta segir Bogi Nils Bogason , forstjóri Icelandair , í tilkynningu til kauphallar , en félagið flutti um 25 prósent fleiri farþega til Íslands í fyrra en árið 2018 . Samtals voru það um 1,9 milljónir farþega . „ Það er í samræmi við áherslu Icelandair á ferðamannamarkaðinn til Íslands á síðasta ári , “ segir Bogi Nils . Í desember fjölgaði farþegum Icelandair til Íslands um ellefu prósent og voru þeir rúmlega 106 þúsund talsins . Farþegum frá Íslandi fjölgaði einnig í desember , eða um átta prósent , og fjölgaði um átján prósent á árinu í heild . Auglýsing Tengifarþegum fækkaði um níu prósent í desember en fækkun þeirra var níu prósent á árinu í heild . Sætanýting í millilandastarfsemi félagins var 80.7 prósent í desember samanborið við 79.6 prósent á sama tíma 2018 . Icelandair hefur aldrei flutt jafnmarga farþega í millilandaflugi og á árinu 2019 eða alls um 4,4 milljónir farþega , sem er 6% aukning á milli ára . Þá batnaði komustundvísi umtalsvert og var 80 prósent í desember samanborið við 73.7 prósent í desember 2018 . Heildarstundvísi á árinu 2019 jókst um tæp 12 prósentustig á milli ára . Markaðsvirði Icelandair lækkaði um rúmlega 2 prósent í dag , og er nú um 40 milljarðar króna . Eigið fé félagsins var um 500 milljónir Bandaríkjadala í lok þriðja ársfjórðungs í fyrra , eða sem nemur rúmlega 65 milljörðum króna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .